procesaur/Wiki.mk huggingface dataset:
Знаме на Турција

Знамето на Турција е црвено знаме со бела полумесечина и бела ѕвезда во средината на знамето. Знамето во Турција се нарекува како ''Ay Yıldız'' ( месечина ѕвезда) или ''Alsancak'' (црвено знаме). Истото знаме се користело и за време на Отоманското Царство што било усвоено во 1844 година.
1 Други знамиња
2 Поврзано
* Грб на Турција
* Турција
Знаме на Белгија

Државното знаме на Белгија е знаме со три еднакви вертикални полиња: црно, жолто и црвено. Вертикалната форма е заснована на знамето на Франција, а додека боите се преземени од знамето на војводството Брабант. Потеклото и идејата за димензиите на знамето не се познати.
1 Историски знамиња
2 Поврзано
* Грб на Белгија
* Белгија
* Химна на Белгија
Знаме на Србија

Знамето на Србија е триколор со боите на панславинизмот и со државниот српски грб во средината. Знамето е поделено на три еднакви дела, црвеното поле е најгоре, потоа синото поле е во средина и најдолу е белото поле. Државниот грб е вметнат во средината на овие три полиња. Слични на ова знаме се користеле и низ српската историја различни во распределбата на боите и со вметнати различни детаљи. Официјалното знаме е официјално усвоено на 11 ноември 2010.
1 Историски знамиња
2 Знамиња на Српската војска
3 Поврзано
* Грб на Србија
Бес (бог)

Бес е бог на веселбата, музиката и танцот. Тоа е мало насмеано човече кое воопшто не наликува на другите божества од египетската митологија, туку повеќе наликува на некои африкански божества. Многу бил популарен, и често е прикажан како се смее. Го почитувале низ целиот Египет.
Тромава шриланканска мечка

Тромавата мечка од Шри Ланка (''Melursus ursinus inornatus'') е подвид на тромавата мечка. Живее во низинските шуми на островот Шри Ланка.
Оваа мечка е сештојад. Се храни со лешници, бадеми, бобинки и корења, но и со месо и мрша. Главен извор на храна и се инсектите кои ги наоѓа во гнили трупци или дрва благодарение на издолжената муцка. Многу ретко убива други животни и е голем љубител на медот.
Националниот парк Јала е најпознатото место во Шри Ланка каде што може да се набљудуваат овие животни.
1 Заштитен статус
Овој подвид на тромава мечка е сериозно загрозен. Популацијата брои помалку од 1000 единки (во дивината бројката веројатно е околу 500) во неколку изолирани популации чиј број константно се намалува. Уништувањето на шумите е најголема закана за тромавите мечки, бидејќи за разлика од останатите големи животни на Шри Ланка, овие животни се целосно зависни од шумите каде се снабдуваат со храна.
Шу

Шу — египетски бог на воздухот. Син на Ра, или Амон-Ра.
Ра го создал преку кивање, а потоа ја исплукал и неговата сестра Тефнут, божицата на влагата. Шу и Тефнут се родители на Геб и Нут. Шу ги разделил со тоа што застанал меѓу нив. Тој е персонификација на воздухот, и го сметале за многу моќен. Го нарекувале северен ветер кој го најавува Сонцето.
Шу бил првороден син на Тему. Според една легенда, Тему непосредно ги создал Шу и Тефнут по пат на онанија, додека според друга, божицата Хатор (божица претставена во вид на крава) му била мајка; во третата легенда, пак, татко му бил Тему, а мајка Иусасет. Како моќ на природата тој бил претставник на светлината, а исто така, бил и бог на воздухот, ветрот и атмосферата. На киповите е претставен како се подигнува од земјата со сончев диск на своите рамена. Тој го дигал небото и го држел секој ден, па за да си ја олесни работата поставил столбови на најважните точки во Хермопол Магна.
1 Наводи
* Египетска религија - египетската идеја за задгробниот живот - Е.А. Волис Баџ
Серкет

Серкет (Селкет, Селкит, Селкис) е египетска божица на скорпиите и на лечењето. Исто така е заштитничка на умрените, заедно со Нефтида. Свештениците на Серкет учеле лечење на рани. Во уметноста често е прикажана како скорпија со човечка глава, или како жена која на глава има круна со скорпија.
Двете дами

Двете дами е назив за двете египетски божици, Вадјет и Некбет, а биле близначки-заштитнички.
Вадјет и Некбет се божици „Моќнички“, а нивна задача била да го чуваат и да го штитат фараонот. И двете биле ќерки на Ра. Вадјет веројатно е создадена од змијата на Изида која требала да го гризне Ра додека спиел, а Некбет е заштитничка на Горен Египет, во форма на птица-лешинар. Фараонот го штитела со своите раширени крилја. Вдајет е кобра, и била заштитничка на Долен Египет. Прикажани се на златната маска на Тутанкамон.
Хекет

Хекет, била египетска божица-жаба, жена со глава на жаба или жена која на глава има жаба. Можела да се претвора во жаба. Нејзин сопруг е Хнум, богот-овен, кој ги создал луѓето.
Нејзиниот култ потекнува од Средното кралство, а можеби и од преддинастискиот период. Митовите ја претставуваат и како жена на Шу, богот на воздухот.
Некои веруваат дека Изида и Хекет е иста божица.
Тефнут

Тефнут е египетска божица на влагата, водата и дождот. Ќерка е на Ра, или Амон-Ра. Нејзин маж и брат е Шу, а нејзини деца се Геб и Нут.
Тефнут била сестра близначка на Шу. Како деца се изгубиле во водите на Нун, првиот океан. Нивниот татко, богот на Сонцето, го испратил своето око во форма на божество за да ги најде и да ги врати. Окото ги пронашло и му ги вратило, а тој од солзите што ги пролеал по нив ги создал луѓето. Постои и мит кој вели дека Тефнут сакала да избега од Египет, и дека по пат убивала луѓе. Тот, богот на Месечинатa, ја убедил да се врати.
Тефнут како моќ на природата била претставник на влагата, росата или неколку вида сончева топлина, но исто така, во некои спесифични ситуации претставувала и бог на мртвите. Нејзиниот брат бил десно око на Тему, а таа била лево, т.е. Шу претставувала еден вид на Сонце, а Тефнут Месечината. Боговите Тему, Шу и Тефнут чиниле тројство, а во приказните за Тему се зборува за тоа како „од еден бог, настанале тројца“. На сликите Тефнут е претставена со глава на лав, а на главата имала сончев диск.
1 Наводи
* Египетска религија - египетската идеја за задгробниот живот - Е.А. Волис Баџ
Амут

Аммут (Амит, Амет, Амам, Амемет, Ахемаит) во египетската митологија било чудовиште, чија задача била да јаде коски, и срцата на лошите луѓе.
Страшниот суд решавал за судбината на мртвите после смртта. Главен судија бил Озирис, богот на плодноста, а тука бил и записничарот Тот, и мерачот на тежина Анубис. Сепак клучна била божицата на вистината, редот и правдата, Маат. Аммут стоела крај вагата на Анубис, и ако душата била лоша, ја фрлале кон Аммут, од која се плашеле и никогаш не била почитувана во Египет.
Меретсегер

Меретсегер е заштитничка на Долината на кралевите, божица-кобра. Меретсегер на почетокот била персонификација на пустината. Се споменува дека нејзин дом е планината Меретсегер, каде се закопувале фараоните. Постои и една кралица со ова име. Меретсегер значи „таа што ја сака тишината“.
Секмет

Секмет (''Силна'', наречена и Сакмет, Сакет, Сакмет и Сакмида) е божица - лавица, божица на војната, на огнот и чумата. Таа е прикажувана како лавица, најжестокиот познат ловец за Египќаните. Се вели дека нејзиниот здив ја формирал пустината. Таа била заштитничка на фараоните и ги предводувала во војните. Нејзин сопруг е богот на уметноста Птах.
Секмет е исто така сончево божество, понекогаш се нарекува ќерка на богот на сонцето Ра и често се поврзува со божиците Хатор и Баст. Таа го носи Сончевиот диск и урејот што ја поврзува со Ваџет и ројалност. Со овие асоциации таа може да се толкува како божествен арбитер на божицата Маат во Судскиот Хол на Озирис, асоцирајќи ја со Ваџет (подоцна Окото на Ра), и исто така поврзувајќи ја со Тефнут.
Геб

G39-b-A40
Геб, наречен и Себ или Кеб — египетски бог на Земјата, син на Тефнут и Шу. Споруг е на Нут, татко на Озирис, Изида, Сет и Нефтида. Според некои верзии, тој е татко на Ра, и Тот, па затоа го нарекувале и „татко на боговите“.
Пред создавањето на светот, Геб и Нут биле цврсто гушнати. Тоа не му се допаднало на Ра, па му наредил на Шу да ги раздели. Така се создадени просторот и светлото. Понекогаш е прикажуван како гуска или со гуска на главата, а во други верзии - како бикот на Нут.
Бил нарекуван „Ерпа“, т.е. „наследен поглаватар“ на боговите и „татко на боговите“, односно на Озирис, Сет, Изида, Нефтида. Првобитно бил бог на земјата, но подоцна станал бог на мртвите, бидејќи ја претставувал земјата во која покојнилот се полагал. Бил претставен како човек. Една легенда го поистоветува со гуската, птица која подоцна му била посветена, што е алузија на идејата дека тој го создал првобитното јајце од кои настанало светот.
1 Наводи
* Египетска религија - египетската идеја за задгробниот живот - Е.А. Волис Баџ
Хнум

Хнум (Кнум, Кнему, Хмену) бил еден од најраните божества кај Египќаните, бог на изворите на реката Нил, со глава на овен. Хнум значи „градител“, а заштитник е и на грнчарството.
Се смета дека Хнум на своето грнчарско тркало ги создал луѓето. Им ја дал душата или „ка“. Посебно внимателно ги создава фараоните. Хнум земал глина од годишните поплави на реката Нил, ги обликувал децата и им ги ставал во стомак на мајките. Здравјето на децата зависело од неговото расположени.
Бил еден од старите космички богови богови кој му помагал на Птах во извршувањето на Тотовите наредби, кој со зборови ја изразувал волјата на првобитната, создавачка Моќ; опишан е како „творец на оние што се; творец на оние што ќе бидат; извор на создаденото; отец на татковците и мајка на мајките“.
Хнум е маж на божицата-жаба Хекет и татко на Анукет, која е отелотворување на Нил.
1 Наводи
* Египетска религија - египетската идеја за задгробниот живот - Е.А. Волис Баџ
Хапи

Хапи е египетски бог на Нил и на жетвата. Го почитувале низ целиот Египет. Прикажан е со сина кожа, а го обожавале дури и повеќе од самиот Ра, посебно заради мислењето дека во темница можат да живеат, но без Нил - не. Неговото име често се меша со синот на Хор кој исто така се вика Хапи. Некои од титулите на Хапи биле „Господар на рибите и птиците од мочуриштата“ и „Господар на реката што носи вегетација“. Хапи вообичаено бил прикажуван како андрогена фигура со голем стомак и големи дојки, со ткаенина околу слабините и со церемонијална лажна брада.
Сешат

Сешат (Сесат, Сешета, Сесхата или Сафкет) е древна египетска божица на знаењето, мудроста и пишувањето. Нејзиното име значи „таа што пишува“ т.е. писарка и нејзе и се припишува измислувањето на пишувањето. Била записничарка на боговите. Исто така е заштитничка на астрономијата, астрологијата, градењето, математиката и науката.
Господарка на Библиотеката е друг назив на Сешат и нејзините свештеници се грижеле за најважните списи. Принцот од четвртата династија, Веп-ем-нефрет, на една стела е забележан како Надзорник на Кралските Писари, Свештеник на Сешат. Нејзиното главно светилиште било во Хелиополис. Таа е опишана како божица на историјата.Пишувањето било многу значајно во тоа време кога ретко кој знаел да чита и да пишува, затоа Египќаните ја прикажувале со папирус, кој е нејзин симбол. Облечена е во кожа од леопард, а точките ги претставуваат ѕвездите. Кога богот на Месечината Тот станал заштитник на мудроста, Сесхат полека го изгубила своето значење.
Собек

s-b-k:I4.
Собек (Себек, Сохет, Собки и Сокнопаис) е бог на крокодилите во египетската митологија, подводен демон од Нил, но исто така и бог на плодноста.
Врховен владетел е на сите слатки води, односно езера, реки и мочуришта. Египќаните верувале дека колку повеќе крокодили има во реките, толку повеќе среќа и обилна жетва. Амајлијата што ја носи Собек е слична на онаа на Ра, па поради тоа го нарекувале и Собек-Ра. Собек е син на божицата Неит. Неговото име вообичаено се изговарало без вокали - „сбк“.
Флоридска пештерска мечка

Флориската пештерска мечка (''Tremarctos floridanus'') е изумрен вид на северноамериканска мечка која живеела за време на плеистоценот. ''Tremarctos floridanus'' била распространета во пределот на Голфскиот брeг, преку Флорида и северно од Тенеси, и низ јужниот дел на САД до Калифорнија.
Најблискиот жив роднина на оваа мечка е Очилната мечка од Јужна Америка. И двата вида се класифицирани во истото семејство Tremarctinae. Овој вид исчезнал на крајот од последното ледено доба, како последица на климатските промени и ловот од страна на Палеоиндијанците.
Хух

Хух (Хех, Хах, Хаух) е древно египетско божество.
Осум богови го создале првиот живот. Според митологијата, тоа биле божествата на водата - Нун и Наунет, божествата на бескрајот и вечноста - Хух и Хаухет, божествата на темнината - Кек и Каукет, и божествата на животот и Сонцето - Амон и Амаунет. Од нивната здружена енергија создадени се небото и Земјата.
Овој бог е познат како „вечниот“ или „бог од милион години“.
Пенаншки Остров

:''Ова е статија за островот Пенанг. За истоимената малезиска држава видете тука.''
Пенаншкиот Остров или само Пенанг е малезиски остров кој се наоѓа во државата Пенанг. Порано бил познат под името ''Остров на Принцот од Велс'', бидејќи најпрво бил основан од британците. Главен град е Џорџ Таун.
Островот е четврт по големина во Малезија со површина од 295 км<sup>2</sup>. Исто така тој е и најнаселенит остров со вкупно население од 678.000. Островот е поврзан со копното на полуостровт Малаја преку Пенаншкиот мост.
Островот е поделен административно на Северозападен Пенанг и Североисточен Пенанг.
Источниот дел на островот е високоурбанизиран со индустриски, комерцијални и резиденцијални реони. Западниот дел претежно е зелена област.
Таварет

Таварет (Тоерис, Тварет, Туат, Таурт, со значење ''„Голема“'') е египетска божица на бременоста и раѓањето, како и заштитничка на бремените жени. Претставена е како бремен, нилски коњ и со нозе на лав. Египќанките често носеле амајлија на Таварет за да ги заштити при пораѓањето и да ги избрка злите духови.
Првобитно Таварет била лош демон, жена на Апоп, демонот на подземниот свет. Таварет ја поврзувале со север, односно со северното небо, и била „мистерија на небото“. Во гробот на Сет I, Таварет е прикажана со моќ за лечење. Била поврзувана и со Собек, богот на крокодилите. Но со време е претворена во нилски коњ, и заедно со Хапи - како божица на Нил.
Четири Хорови синови

Четирите Хорови синови биле богови - синови на богот Хор и заштитници на мумиите, а им помагале моќни божици. Тоа се Имсет, Дуамутеф, Хапи и Кебехсенуеф. Божиците кои им помагале биле: Изида, Нефтида, Неит и Серкет. Мајката на овие синови е Изида, или Хатор. Ликовите на овие богови се наоѓаат на садовите во кои се ставале внатрешните органи.
Имсет има човечка глава, бог е на југ и заштитник на црниот дроб.
Дуамутеф има глава на шакал, со што потсетува на Анубис, кој му е стрико. Бог е на истокот, заштитник на стомакот.
Хапи има глава на мајмун, бабун. Бог е на северот, и заштитник на белите дробови. Хапи често го мешаат со богот на Нил и водите - Хапи.
Кебехсенуф има глава на јастреб. Бог е на западот и чувар на цревните органи. Ги штити луѓето од цревните болести.
Куала Теренгану

Куала Теренгану (KT; џави: كوالا ترڠڬانو) е најголемиот и воедно главниот град на Теренгану, Малезиската федерална единка. Градот брои 295.306 жители. Се наоѓа на околу 500 км североисточно од Куала Лумпур. Името на градот значи "устието на реката Теренгану", однесувајќи се на Теренганската Река. Луѓето зборуваат на Теренгански малајски јазик.
Мут

Мут или Моут, со значење ''мајка'', е древна египетска божица на плодноста и мајчинството. Почитувана е како совршена мајка. Ја викале и „Мајка на светот“, „Окото на Ра“, „Кралица божица“, „Рајска дама“, како и „Таа која раѓа, но не е родена“.
На почетокот, водена божица била Наунет, жената на Нун, која ја викале и Нунет, но и Мут. Но подоцна Мут се појавува како божица која не е родена, па со тоа се разликува од Наунет.
Рафаеле Еспозито

Рафаеле Еспозито (итал. ''Raffaele Esposito'') бил италијански гостилничар од XIX век, сопственик на меаната „Пицерија ди Пјетро е Баста Кози“. Некои велат дека тој е татко на современата пица, со тоа што приготвил една пица за кралицата Маргарита од Савоја во 1889 г. за да ѝ приреди добредојде во Неапол. Бидејќи сметал дека традиционалниот мастраф со лук е недостоен за кралска уста, Еспозито решил да стави домати, моцарела и босилек, чии бои ги симболизираат боите на италијанското знаме. Оваа пица ја нарекол „пица Маргарита“, истата која и нам ни е позната до ден денес.
Амаунет

Амаунет (Амунет, Амонет, Аментет, Аментит, Иментет, Иментит и Амент) е древно женско египетско божество.
Спаѓа во групата на осум богови кои го создале светот, но во митовите од Хелиополис не се споменува. Како пар, Амон и Амаунет се божества на Сонцето. Амаунет била жена на Амон со глава на змија, со што наликува на Вадјет или Меретсегер. Во некои митови е претставена како жена која на главата носи јастреб или пердув.
Кабинет на Нов Зеланд

Кабинетот на Нов Зеланд (анг. ''New Zealand Cabinet'') функционира како орган на извршната власт во рамките на владата на Нов Зеланд кој има за задача да создава политики и да донесува одлуки по разни теми. Премиерот и Министрите на Круната служат како членови на кабинетот.
1 Министри
Ова се министрите на новозеландскиот кабинет шп шпдаток од 2016 г.
2 Поврзано
* Политика на Нов Зеланд
* Парламент на Нов Зеланд
* Премиер на Нов Зеланд
* Влада на Нов Зеланд
Утараканд

Утараканд
Утараканд или Утаранчал - उत्तराखण्ड или उत्तराखंड
Држава:, Индија
Главен град:, Дерадун
Површина:, 53.566 км<sup>2</sup>
Население:, 8.479.562
Густина на население:, 158 жит./км<sup>2</sup>
Јазик:, хинди, кумаони, гархвали
Религија:
Мрежно место:
Мапа
Утараканд (порано: Утаранчал) е сојузна држава во северна Индија со површина од 53.566 км<sup>2</sup> и 8.479.562 жители.
Кепри

xpr:r-i-C2
Кепри (Кепер, Кепер, Кепра) во египетската митологија е бог - скарабеј (лепешкар). Тоа е свет инсект кој го турка Сонцето низ небесниот свод. Тој е една форма на богот Ра, и го претставува Сонцето наутро. Напладне Сонцето е Ра, а навечер Атум.
Претставен е во облик на лепешкар т.е. скарабеј, инсект кој од изметот прави топчиња и ги тркала. Така е замислен Кепри како го турка Сонцето по небото. Исто така претставува нов живот, и присутен е во погребната уметност. Во гробницата на Тутанкамон откриен е ликот на Кепри.
Нагојски замок

Нагојски замок (|名古屋城, ''Нагоја-џо'') — замок во градот Нагоја, во префектурата Ајчи, Јапонија.
1 Историја
Првичниот замок е изграден од властелинот Имагава Уџичика околу 1525 година. Во 1532, Ода Нобухиде го зазел замокот од рацете на Имагава Уџитојо, но подоцна го напуштил.
Во 1610 година, Токугава Иејасу им наредил на разни дајмија да помогнат со изградбата на нов замок на истото место. Овој нов замок требал да биде новиот административен центар на постоечката провинција Овари и голем дел од градежниот материјал бил искористен од помалиот замок Кијосу, меѓу другото и неговиот донжон (''теншу''), кој се наоѓал во постоечкиот провинциски главен град Кијосу. Изградбата на Нагојскиот замок била завршена во 1612 година.
За време на периодот Едо, замокот бил центар на еден од најзначајните призамочни градови во Јапонија, познат како Нагоја-џуку.
Сѐ до периодот Мејџи, замокот бил дом на кланот Овари Токугава од семејството Токугава. Замокот бил опожарен за време на Втората светска војна, но донжонот бил одново изграден.
За време на Втората светска војна, замокот служел како окружен штаб и воен заробенички логор. Во текот на бомбардирањето на Јапонија, на 14 мај 1945, американската авијација го опожарила замокот, и тој изгорел. Со замокот изгореле и речиси сите негови артефакти; меѓутоа многу од сликите во замокот опстоиле, и се зачувани до ден денес. Реконтрукцијата на донжонот завршила во 1959. Денес донжонот е современа бетонска градба со клима уреди и лифтови. Покрај ова, се планира реконструкција и на дворецот Хонмару, кој исто така изгорел во бомбардирањето. Многу од сликите во дворецот исто така биле спасени, па така со реизградбата на дворецот на нивно место се планира да стојат реплики. До тогаш, сите предмети, покуќнина, врати и други објекти се реконструираат и реставрираат во Токугавскиот музеј на уметноста во Нагоја.
2 Особености
Нагојскиот замок припаѓа во групата на рамнински замоци. Изграден е на пет нивоа и содржи седум ката. Во внатрешноста на замокот се наоѓа историскиот музеј на градот Нагоја. За надворешниот изглед на замокот се карактеристични црти од архитектурата во периодот Аѕути Момојама
2.1 Украси
Врз покривот на замокот стојат два златни делфина со глава на тигар, наречени „киншачи“ (金鯱); овој мотив се користи како амајлија против пожар. Тие, исто така се сметаат за симбол на власта на феудалниот властодржец.
Западен Бенгал

Западен Бенгал
Западен бенгал - পশ্চিমবঙ্গ
Држава:, Индија
Главен град:, Калкута
Површина:, 88.752 км<sup>2</sup>
Население:, 102,552,787
Густина на население:, 904 жит./км<sup>2</sup>
Јазик:, бенгалски јазик
Религија:
Мрежно место:
Мапа
Западен Бенгал е сојузна држава во источна Индија со површина од 88.752 км<sup>2</sup> и 102,552,787 жители.
Консу

Консу (Конс, Коншу, Кенсу, Консу) е древно египетско божество. Консу значи „скитник“, а божеството патува по ноќното небо, односно скита, како и неговиот татко во текот на дент. Го викале и „градител“, „бранител“ и „водач на патот“.
Консу е син на Амон и Мут. Бог е на Месечината, и еден од заштитниците на Теба, каде е почитуван заедно со своите родители. На главата има диск на Месечината, односно на полната месечина. Ги штити децата и дава плодност, како и Мин, има сокол на главата, па заради тоа наликува на Хор. Понекогаш е прикажан како Птах, со бич и стап, заштитник на фараоните.
Па де де

Во балетот, па де де (француски: ''pas de deux'', ''чекор/танц за двајца'') — дует во кој балетските чекори се изведуваат симултано. Вообичаено се состои од влез (антре), адаџо, две варијации и кода. Нешто поретко, се среќаваат и ''pas de trois'' и ''pas de quatre''.
Трипура

Трипура
ТРипура - ত্রিপুরা
Држава:, Индија
Главен град:, Агартала
Површина:, 10.453 км<sup>2</sup>
Население:, 3.191.168
Густина на население:, 305 жит./км<sup>2</sup>
Јазик:, бенгалски јазик, кокборок (трипурски)
Религија:
Мрежно место:
Мапа
Трипура е сојузна држава во североисточна Индија и претставува трета најмала држава во земјата, опфаќа 10.491 км2 (4.051 км) и граничи со Бангладеш на север, јужно и западно, и со индиските држави Асам и Мизорам на исток. Во 2011 година државата имала 3.671.032 жители, што претставува 0,3% од населението на земјата
1 Историја
Трипура била кралство пред обединувањето со Индија. Кралевите на Трипура владееле 3 илјади години пред обединувањето со Индија. Главен град на кралството бил Удајпур, кој тогаш се викал Рангамати. Главниот град се преместил во стара Агартала во 18-от век, а во сегашна Агартала во 19-от век. Трипура е била под доминација на Могула, а подоцна на Британците. Во меѓувреме се појавило антимонархистичко движење, кое успеало да ја обедини Трипура со Индија. Мнозинството на населението го сочинуваат хинду Бенгалци, а поголемиот дел од нив се избеглици од Источен Пакистан (Бангладеш) после независноста од 1947 гдина. Трипура во 1947 станала дел од Индија.
Применета наука

Применета наука е примена на занењето од една или повеќе природни научни полиња со цел за решавање на практични проблеми. На пример, разните видови на инженерство се во потесно сродство со „применетите науки“. Применетите науки се од голема важност за развојот на технологијата. Употребата на една применета наука во индустриски рамки обично се нарекува истражување и развој.
1 Дисциплини
Анк

Анк (симбол ) е египетски хиероглиф што се чита „живот“. Египетските божества често се портретирани со овој симбол како го држат во една рака, или се наоѓа на нивните гради. Познат е и како „клучот на животот“, „клучот на Нил“ или како „крст со рачка“ (латински - ''crux ansata'').
Анк се појавува во комбинација со египетскиот симбол за магиска заштита - ''са''. Сепак, дискутабилно е што навистина претставувал овој симбол.
Чандигар

Чандигар
Чандигар - चंडीगढ़
Држава:, Индија
Главен град:, Чандигар
Површина:, 114 км<sup>2</sup>
Население:, 900.635
Густина на население:, 7.900 жит./км<sup>2</sup>
Јазик:, хинди, англиски, пенџабски
Религија:
Мрежно место:
Мапа
Чандигар е сојузна територија во Индија.
Дадра и Нагар Хавели

Дадра и Нагар Хавели
Дадра и Нагар Хавели - દાદરા-નગરહવેલી
Држава:, Индија
Главен град:, Силваса
Површина:, 487 км<sup>2</sup>
Население:, 342,853
Густина на население:, 453 жит/км²
Јазик:, маратски, гуџаратски
Религија:
Мрежно место:
Мапа
Дадра и Нагар Хавели е сојузна територија во Индија.
Циметна мечка

Циметна мечка — подвид на американската црна мечка. Единствената голема разлика е бојата на крзното, кое кај оваа мечка има црвеникаво-кафеавкаста боја, по што и го добила името (cinnamon значи цимет).
И оваа мечка е сештојад, односно се храни претежно со храна од растително потекло како лешници, ореви, плодови, но понекогаш и со мед, инсекти, риба, мали глодачи или мрша.
1 Живеалиште
Овие мечки живеат во југозападна Канада и во северозападниот дел на САД, источен Вашингтон, источен Орегон, Ајдахо, западна Монтана, западен Вајоминг, источно Колорадо и североисточна Јута, односно региони со сува клима. Американските мечки кои живеат во региони со поголема влажност, најчесто имаат црна боја на крзното.
2 Размножување
Женките достигнуваат полова зрелост на 4-5 годишна возраст, додека мажјаците на 5-6. Сезоната на парење најчесто е од јуни до средината на јули. Периодот на бременост е околу 7 месеци. Како кај повеќето мечки и кај овие има задоцнета имплантација на оплодената јајце-клетка, со што и се дава време на мајката да наталожи доволно масти за неа и за развитокот на младенчето за време на зимата, односно за време на хибернацијата. Младите се раѓаат во јануари или февруари, и остануваат со мајката околу 17 месеци.
Кастел-Саразен

Кастел-Саразен (фр. ''Castel-Sarrazin'') — општина во департманот Ланд во Аквитанија, југозападна Франција. Зафаќа површина од 12 км². По податок од 1999, местото брои 360 жители, при густина од 26 жит/км².
Кастел-Саразен е родно место на Ален Дикас, најдобриот готвач на светот според Мишленовиот водич, носител на три ѕвездички.
1 Поврзано
* Список на општини во Ланд
Феникс (птица)

Феникс според египетската митологија — свето митолошко суштество, кое всушност е огнена птица.
Се сметало дека живее 500, 1.461 или 12.594 години. Фениксот е машка птица со црвено-златна боја. На крајот од својот живот, фениксот гори, а од пепелта се раѓа нов феникс. Според некои верзии на митот, новиот феникс е потомок на стариот што изгорел, а според други, новиот феникс е всушност стариот кој се преродил. Фениксот имал способност да се самоизлечи ако е повреден, а тоа ја докажува неговата бесмртност - симболот на огнот.
Друга негова одлика е дека со помош на солзите може да излечи каква било рана. Оваа митска птица има шарени перја и опашка од злато и црвено (или виолетова, сина, зелена и според некои легенди). Животниот циклус на фениксот трае од 500 до 1.000 години, а кон крајот на животот гради гнездо на гранчиња што потоа ги пали; гнездото и птицата се вивнуваат во пламен и се пеплосуваат, а од нив се создава јајце и излегува нов феникс. Новиот феникс е предодреден да живее толку колку што живеел постариот. Во некои приказни, градот Хелиополис („град на сонцето“) произлегол од останките на фениксот. Крикот на птицата се сметал за прекрасна песна.
1 Како симбол
Фениксот е обележје на Општина Центар во Скопје и стои на нејзиниот грб и знаме, симболизирајќи ја повеќекратната преродба на градот по разните доживеани катастрофи во неговата историја, вклучувајќи го последниот земјотрес од 1963 година Во склад со оваа симболика, општината ја доделува наградата „Феникс“ како признание за општествена дејност.
2 Феникс како тема во уметноста и во популарната култура
Фениксот често се јавува како тема во бројни дела од областа на уметноста и популарната култура, како:
* „Феникс“ - песна на германскиот поет Хајнрих Хајне.* „Феникс“ - песна на Пол Елијар од 1951 година.* „Феникс“ (''Phoenix'') - песна од албумот „Љубов“ (''Love'') на британската група „Калт“ (''The Cult'') од 1985 година.* „Феникс“ (''Phoenix'') - песна на француската група „Дафт Панк“ (''Daft Punk'') од 1997 година.* „Фениксовата секта“ - расказ на аргентинскиот писател Хорхе Луис Борхес.
Прекогниција

Прекогниција (од латински ''præ-''+''cognitio'', „да се знае претходно“) е форма на вонсетилно восприемање каде човекот добива информации по паранормален пат за настаните, пред да се случат. Ова се смета за посебен случај на јасновидост.
Скептиците веруваат дека прекогницијата е резултат на измама, бидејќи човечкото помнење е селективно, при што луѓето го паметат само она што им одговара.
1 Поврзано
* Дежа ви
* Видовитост
* Парапсихологија
Лудовико Ариосто

Лудовико Ариосто — италјански поет од времето на ренесансата кој своите дела ги пишувал на латински и на народен јазик.
1 творештво
Најпознато дело на Ариосто е епот „Бесниот Роландo“ (''Orlando furioso'') - епска поема во која е насликано секојдневието во кое живеел Ариосто. Други познати дела се: „Лена“, „Студенти“ и „Заминување“.
Бела Чешма

Бела Чешма — населба во Битола која се простира од улицата „Едвард Кардељ“ на запад, ул. „Прилепска“ на југ, сѐ до населбата Ушици. Таму се наоѓа и "Пелагонка 1", зградите "Три убавици", како и ОУ Даме Груев. Во нејзините рамки попознати знаменитости се џамијата Ајдар Кади, старите турски гробишта, еврејските гробишта, старата синагога и еврејската гимназија кои денеска не постојат. Бела Чешма всушност претставува дел од некогашното Еврејско маало. Со депортирањето на битолските Евреи во Треблинка, фашистичките сили на Бугарија ги урнале скоро сите еврејски обележја во градот. Оние објекти кои останале, биле уништени за време на СФРЈ. На местото на главната синагога и еврејската гимназија денес стојат станбени згради.
Психометрија (парапсихологија)

Психометрија (грчки: ψυχή, ''psukhē'' + μέτρον, ''metron'', „мерење на душата“) е форма на вонсетилно восприемање при која човекот е способен да дојде до информација за некого само со допир на физички предмет кој му припаѓал нему. Терминот психометрија го користел Џозеф Родес Буканан во 1842 година.
1 Во уметноста
Концептот на психометријата е популарна тема во фантастиката и научната фантастика.
* Во романот од 1979 година на Стивен Кинг „Мртва зона“ е искористена психометријата - Џони Смит ѝ помага на полицијата во решавање на случаи со оваа способност.
* Во „Херои“, карактерот Норт Грејсон ја има оваа способност.
* Во видео-играта Покемон, главниот лик има способност на еден вид психометрија: во контакт со некого или со нешто може да го види минатото или иднината.
2 Поврзано
* Психометрија — признаената гранка
* Ретрокогниција
* Вонсетилно восприемање
* Парапсихологија
Шах Алам

Шах Алам (''џави: شه عالم'') е главен град на Малезиската држава Селангор, кој се наоѓа на околу 25 километри (15 mi) западно од Куала Лумпур, главниот град на Малезија. Градот брои нешто помалку од 600.000 жители.
Теренгану

Теренгану (џави: ترڠڬانو, порано спелувано како Тренгану или Трингану) е султанат и уставна држава на Малезиската Федерација. Државата е исто така позната и како Почесната Арапска ''Резиденција на Вербата'' ("Darul Iman"). Крајбрежниот град Куала Теренгану низ која тече истоимената Теренганска Река е најголемиот град и воедно седиште на султанатот.
1 Географија
Теренгану е сместен на североисточниот дел на полуостровот Малаја, и на северозапад се граничи со Келантан, на југозапад со Паханг, и на исток со Јужнокинеското Море. Неколкуте острови од кои Перхентијански Острови, Капас и Реданг, се дел од државата. Вкупната површина на Теренгану изнесува 12.955 км<sup>2</sup>.
2 Демографија
Теренгану има вкупно население од 1.080.286 (2006 попис), од кои Малајците се 94,7% од населението, додека Кинезите, 2,6%,Индијците 0,2% и другите со 2,4%. Во 2000, само 48,7% од населението живеело во урбатите центри; додека мнозинството било „рурално“. Додела пописот во 2005 покажува дека 51% од вкупното население живее во урбаните средини, додека 49% во руралните. Теренгану е поделен на административни дистрикти т.н. ''Daerah'' на малајски), од кои:
3 Јазик
Народот на Теренгану генерално зборува на Теренгански малајски јазик, кој се разликува од стандардниот малајски и келантанески малајски , со исклучот на жителите од дистриктот Бесут и Перхентијанските Острови кои зборуваат келантанески.
4 Административна поделба
Дистрикт, Површина (км<sup>2</sup>), Население, Седиште на Дистриктот, Густина
Бесут, 1.233, 145.324, Кампунг Раџа, 118
Дунгун, 2.736, 159.996, Куала Дунгун, 58
Хулу Теренгану, 3.874, 73.912, Куала Беранг, 19
Кемаман, 2.536, 174.876, Чукаи, 69
Куала Теренгану, 605, 361.801, Куала Теренгану, 598
Маранг, 667, 102.470, Маранг, 154
Сетиу, 1.304, 61.907, Бандар Пермаисури, 47
Знаме на Украина

Знамето на Украина било официјално усвоено за првпат во 1918 година за време на краткотрајната Украинска Народна Република. Знамето било сино и жолто со украинскиот тризаб на него. Подоцна, за време на болшевичка Украина, знамето било променето со црвено знаме а потоа и со црвено-сино знаме. Црвено-синото знаме било користено за време на Украинска Советска Цоцијалистичка Република. Старото сино-жолто знаме било повторно вратено во употрба во 1991 година.
1 Историски знамиња
2 Поврзано
* Грб на Украина
Знаме на Белорусија

Националното знаме на Белорусија беше формално усвоено на 7 јуни 1995 година по одржување на референдум во претходниот месец. Ова знаме го замени старото знаме на Белоруска Народна Република, знаме што се користело од 1918. Сегашното знаме е модификација на знамето од 1951, додека Белорусија била дел од СССР.
Знамето е составено до две хоризонтално полиња, црвено кое е поголемо и зелено кое е помало. Од левата страна на знамето се протега вертикално вез. Везот е модификација, шиена или цртана, што претставува локални цвеќиња и растенија. Создаден е од Матрена Маркович во 1917 година. Црвената боја го означува тешкото минато на Белорусија, додека зеленото ја претставува иднината на Белорусија. Слично знаме користи и претседателот на Белорусија.
1 Историски знамиња
2 Поврзано
* Грб на Белорусија
* Белорусија
Селангор

Селангор (џави: سلاڠور, нас. 7,2 милиони) е една од 13 те држави на Малезија. Се наоѓа на западниот брег на Полуостровска Малезија и се граничи со Перак на север, Паханг на исток, Негери Сембилан на југ и со Малајскиот мореуз на запад.
Главен град е Шах Алам. Со државата уптавива султан.
1 Потекло на поимот
Потеклото на името ''Селангор'' се смета како „изгубено низ историјата“, но сепак според некои тоа потекнува од малајскиот збор ''selangau'', 'големата мува', веројатно поради истпимената Селангорска Река. Според некои се смета дека името се развило од зборот ''Selang Ur'' што значи "земја на морските премини" (''ur'' значи "земја" на тамилски, ''selang'' значи "морски премин" на малајски јазик).
Селангор е познат и по арапскиот назив, Darul Ehsan ("Место на искреноста").
2 Демографија
Селангор е најнаселената малезиска држава, со најголема агломерација на населението во Долината Кланг.
Вкупното население изнесува 4.850.000 (2006 ; од кои малајци се 52,9%, кинези 27,8%, индијци 13,3% и други 6%.
Најголеми населени центри се Петалинг Џаја (2007 est. pop. 550.000), Шах Алам (500.000), Кланг (995.000) и Субанг Џаја-УЕП Субанг Џаја (400.000).
Андамани и Никобари

Андамани и Никобари
Андамани и Никобари - अंडमान और निकोबार द्वीप
Држава:, Индија
Главен град:, Порт Блер
Површина:, 6.495 км<sup>2</sup>
Население:, 356.152
Густина на население:, 55 жит/км<sup>2</sup>
Јазик:, никобарски, бенгалски, англиски, хинди, тамилски, малајалски, телушки
Религија:
Мрежно место:
Мапа
Андамани и Никобари тамилски: அந்தமான் நிக்கோபார் தீவுகள், хинди: अंडमान और निकोबार द्वीपसमूह) се две посебни групи на острови кои заедно сочинуваат сојузна територија во Индија.
Територијата е сместена во Индискиот Океан, географски се смета за дел на Југоисточна Азија. Се состои од две групи на острови, Андаманските Острови и Никобарските Острови, кои ги дели северниот напоредник на 10°, и тоа Андаманските Острови на север од оваа паралела и Никобарските Острови на југ од оваа паралела. Андаманското Море се наоѓа на исток, a Бенгалскиот Залив на запад.
Главен град на територијата е Аднаманскиот град Порт Блер. Според последниот попис во Индија од 2001 година територијата броела 356.152 жители. Површината на овие острови изнесува околу 6.496 км<sup>2</sup>.
1 Географија
Оваа територија има околу 572 острови, од кои околу 38 се постојано населени. Повеќето од островите (околу 550) припаѓаат на Андаманската група. Помалиот дел, Никобарските Острови се група од 22 главни острови (10 ненаселени). Андаманските и Никобарските Острови се одвоени со морски канал широк околу 150 км.
Вкупната површина на Андаманските Острови изнесува околу 6.408 км<sup>2</sup>, додека Никобарските Острови се со површина од приближно 1.841 км<sup>2</sup>.
2 Влада
Андаманските и Никобарските Острови се поделени на три административни единици. Секоја административна единица е поделена на помали административни подединици и талуци.
2.1 Јужен Андаман
Главно седиште на административната единица се наоѓа во Порт Блер
Подединици и талуци:
* Административни подединици на Порт Блер
** Порт Блер талук
** Фераргун талук
* Административна подединица Мал Андаман
** Мал Андаман талук (Хат Беј)
2.2 Никобар
Главно административно седиште: Кар Никобар
Подединици и талуци:
* Кар Никобар подединица
** Кар Никобар талук
* Подединица Нанковри
** Нанковри талук
** Каморта талук
** Тереза талук
** Качал талук
* Подединица Голем Никобар
** Голем Никобар талук (Кемпбел Беј)
** Мал Никобар талук
3 Поврзано
* Андамански јазици
* Никобарски јазици
* Голем Никобар
* Северен Сентинел
Винички теракотни икони

Теракотните икони се археолошки пронајдоци, икони по својата содржина и облик, кои се светска реткост во областа на ранохристијанската археологијата. Иконите се пронајдени во наоѓалиштето Кале во Виница (Виничко кале.
1 Особености
Фондот на икони работени во печена глина е пронајден со археолошки ископувања. 60-тина цели и стотина фрагменти керамички икони се откопани во периодот од 1985 до 2002 година. Тие се откопани во наоѓалиште во близина на градот Виница во Источна Македонија.
Постојат средновековни икони, работени на дрвена подлога со темперни бои, кои засега се најстари и се смета дека потекнуваат од периодот на крајот на Xвек до крајот на XIV век. Теракотните икони претставуваат дела од ранохристијанството и се смета дека потекнуваат од крајот на IV до крајот на VII век.
Двете групи на икони во македонската колекција се изработувани во различни материјали и калапи: керамика работена со калап во повеќе реплики, во длабок релјеф, со димензии приближно 32x30x4.5 и 32x20x45 см, и штафелајните работени на дрвена подлога со темперни бои, со различни димензии од кои најголемата приближно 110x80x3 см.
Во керамичните икони, според високите пластични и ликовни вредности, техничка реализација и зачуваност и иконографските посебности, карактеристични се претставите на поединечни светители, какви што се: Архангелот Михаил и Св. Теодор Драконоубиец. Меѓу композициите се присутни Исус Навин и Калеб, Св. Кристифор и Св. Ѓеорги, прикажани како воини, кои со копја убиваат змии.
Во текот на археолошките истражувања меѓу виничките икони, се откриени и неколку керамички плочки со теми од паганската митологија, како и теми во кои се обработуваат историски содржини и настани.
2 Останати примероци
Познатите примери на мозаичното фрескосликарство од ранохристијанскиот период, во македонските антички градови: Хераклеја (Битола), Лихнидос (Охрид), Стоби (Градско) и други, датирани во периодот од IV до крајот на VI век. Тие ги прикажуваат уметничките и креативните способности на непознати мајстори, како и стилот, технологијата и техниката на изработката, како и иконографијата застапена низ мноштво теми, но не се знае за икони изработени во првите три века, со што не може да се зборува за континуитет за создавање на икони.
Старозаветните теми како и илустрацијата на псалмите Давидови, светителите претставени без ореоли околу главата, сигнатурите испишани со латински букви, употребата на симболи создадени и употребувани уште од времето на катакомбите во Рим, укажуваат на стилот и творештвото карактеристично за епохата на раното христијанство. Бројните керамични плочи пронајдени во неколку базилики во Тунис, претставуваат единствените досега познати компаративни материјали, датирани во V-VI век, со сосема друга функција во декорацијата на базиликите.
3 Поврзано
* Виничко кале
* Рано христијанство во Македонија
4 Надврешни врски
* на страницата на Музеј на град Виница.
Знаме на Словачка

Националното знаме на Словачка е пансловенски триколор со три хоризонтални поставени полиња со црвена, сина и бела боја. На средното поле се наоѓа државниот грб на Словачка. Ова знаме се користи од 1992 година, но знамето датира од 1848 година кое е без грбот. Исто така, знамето било во употреба и пред Втората светска војна.
1 Историски знамиња
2 Поврзано
* Грб на Словачка
Знаме на Шведска

Знамето на Шведска е сино знаме со скандинавски жолт крст што се протега од краевите на знамето. Се тврди дека знамето е инспирирано од грбот на Шведска од 1442. Крстот е од данското знаме и се сретнува кај сите скандинавски земји. Сината и жолта боја се националните бои на Шведска од времеро на кралот Магнус Биргерсон од 1275 година.
1 Историски знамиња
2 Поврзано
* Грб на Шведска
Знаме на Сан Марино

Државното знаме на Сан Марино е формирано од две еднакви хоризонтални полиња- бело и сино. Во средината на знамето се наоѓа државниот грб на Сан Марино. Знамето е усвоено на 6 април 1862 година.
1 Историски знамиња
2 Поврзано
* Грб на Сан Марино
Знаме на Грузија

Националното знаме на Грузија е знаме со пет црвени крста на бела основа. Знамето е ставено повторно во употреба на 14 јануари 2004, после 500 години. Знамето било официјално знаме на средновековното кралство Грузија.
1 Историски знамиња
2 Поврзано
* Грб на Грузија
* Грузија
Телепатија

Телепатија (грчки τηλε, ''теле'' значи „далечина“, а ''патија'' значи „влијаење“) се однесува на пренос на инфомрации преку мисли или чувства меѓу индивидуалци, на поинаков начин, а не со користењето на петте класични сетила. За човекот кој е способен да користи телепатија се вели дека е способен да ги чита мислите на другите луѓе. Телепатијата заедно со психокинезата спаѓа во главната гранка на истражувања на парапсихологијата. Напишани се бројни студии во обид да се истражи и да се разбере телепатијата.
Телепатијата е честа тема во научната фантастика, каде суперхероите ја имаат оваа способност.
1 Телепатијата во парапсихологијата
Во рамките на парапсихологијата, телепатијата се смета за облик на вонсетилно восприемање (ESP). Често се става во категорија со прекогницијата и јасновидост. Користени се различни експерименти за да се тестираат телепатските способности. Меѓу најпознатите е употребата на Зенерови карти и Ганцфелдски експеримент.
Зенеровите карти се карти обележани со пет различни симболи. Се користат во пар, каде едниот учесник е „испраќач“ на информацијата, а другиот „примач“. Испраќачот по случаен избор зема една карта и го визуелизира симболот на неа, а примачот треба да ја погоди картата. Статистички, 20% од шпилот карти можат да се погодат сосема случајно, па според тоа за да се сфати како способност за телепатија треба да бидат погодени повеќе од 20% од картите.
1.1 Видови на телепатија
Парапсихологијата опишува неколку различни форми на телепатија, меѓу кои спаѓаат латентната, скриена телепатија и прекогнитивната телепатија.
Латентната телепатија, е опишана како трансфер на податоци преку „пси“ за време на преносот.
Прекогнитивната телепатија е опишана како трансфер на податоци преку „пси“ за идната состојба на умот на поединецот.
2 Скептицизам и контроверзност
Полето кое ги проучува паранормалните феномени како што е телепатијата се нарекува парапсихологија. Постои општа согласност меѓу парапсихолозите дека некои случаи на телепатија се реални.
Скептиците, пак, велат дека случаите на очигледна телепатија се резултат на измама или лажење на себеси, и дека телепатијата не постои како паранормална способност.
3 Поврзано
* Парапсихологија
* Ганцфелдски експеримент
* Вонсетилно восприемање
* Прекогниција
* Телекинеза
* Јасновидост
Јапонска црна мечка

Јапонската црна мечка (''Ursus thibetanus japonicus'') е под-вид на Азиската црна мечка. Како и останатите азиски црни мечки и оваа поседува бледо-жолт белег на градите. Во Јапонија е позната под името „''tsukinowaguma''“ што значи месечева мечка.
1 Живеалиште
Источно Хоншу е единственото место во Јапонија каде живеат овие мечки. Територијата на која се движат е со големина помеѓу 10 и 15 квадрати милји. Сепак ова зависи и од залихите на храна и од човекот.
Мечките во планинските предели хибернираат за време на целата зима. Снегот кој е присутен речиси преку целиот период им помага да ја одржат температурата, бидејќи покривајќи го дувлото служи како изолација. Јапонските црни мечки одлично се качуваат по дрвја. Тие градат и гнезда на дрвјата во кои јадат, се одмараат и спијат. Како засолништа ги користат и шупливите дрва.
2 Особености
Освен фактот дека се малку помали, јапонските црни мечки се многу слични на обичната азиска мечка. Во просек тежат помеѓу 60 и 110 килограми. Женките најчесто се околу 75% од големината на мажјаците.
Овие мечки се ноќни животни, Сепак ова се должи и на нивната околина и на фактот дека избегнуваат контакт со луѓето.
3 Исхрана
Јапонската црна мечка претежно се храни со растенија. Во зависност од годишното време, исхраната и се состои од желади, лешници, цреши, мравки и други инсекти. Желадите се главната храна за време на есента, снабдувајќи ги мечките со доволно масти пред хибернацијата.
Како и останатите сештојади, и оваа мечка понекогаш се храни и со мали животни како жаби, гуштери или мрша. Сепак многу ретко се случува да лови па затоа исхраната и е претежно вегетаријанска.
Оваа мечка претставува проблем за дрвјата кои се користат во градежната индустрија. Тие често ги уништуваат овие дрва, па поради тоа секоја година се убиваат голем број мечки за да се намали овој проблем.
4 Размножување
Женките достигнуваат полова зрелост на возраст од 3-4 години. Сезоната за парење трао од крајот на мај до почетокот на август. Носењето на малечките трае 6 до 7 месеци. Како кај повеќето мечки и кај овие има задоцнето всадување на оплодената јајце-клетка, со цел да и се овозможи на мајката да акумулира доволно масти и за неа и за младенчето. Младенчињата (најчесто 2) се раѓаат за време на периодот на хибернација, во средината или крајот на февруари. Кога се раѓаат тежат помеѓу 200 и 400 грама, а кога го напуштаат засолништето на пролет тежат околу 9 килограми.
5 Статус
Јапонската црна мечка е исчезнат вид во областа Киушу од 1950 година, а се смета за исчезната и во Шикоку. Источно Хоншу е единственото место каде што живеат овие мечки.
Поголемиот дел од природното живеалиште на овие мечки е уништено поради одгледувањето на градежни дрвја кое почнало со 1940-тите за време на Втората светска војна. Неконтролираното сечење на шумите ги натерало мечките да се доближуваат до селата и до фармите, каде биле сметани како опасност.
Се претпоставува дека денес во Јапонија има околу 10 000 црни мечки.
Вонсетилно восприемање

Вонсетилното восприемање (ВСВ) — способност да се дојде до информации преку паранормални техники, без употреба на логика или на петте сетила. Поим прв го употребил истражувачот Ј.Б. Рајн за да ги означи способностите како телепатија, прекогниција и јасновидост. ЕСП понекогаш се поврзува со таканареченото „шесто сетило“, со инстинктот или со интуицијата.
Парапсихологијата ги проучува паранормалните појави, вклучувајќи и ЕСП. Истражувачите во потрага по докази користат различни експерименти, како на пример ганцфелдскиот експеримент, но сепак доволно силни докази добиени со научната методологија, досега не се добиени.
1 Поврзано
* Парапсихологија
* Интуиција
* Јасновидост
* Далечинско гледање
* Прекогниција
* Ретрокогниција
* Телепатија
* Психокинеза
* Астрална проекција
Знаме на Ирска

Знамето на Република Ирска е националното знаме на Република Ирска. Тоа е тробојно знаме со три вертиканлни полиња во зелена, бела и портокалова боја. Зелената боја ја претставува келтската традиција, портокаловата боја ја претставува поддршката на Вилем Орански. Знамето е слично со знамето на Брегот на Слоновата Коска.
1 Други знамиња
2 Поврзано
* Грб на Република Ирска
Знаме на Естонија

Националното знаме на Естонија е триколор со три хоризонтални полиња со сина, црна и бела боја. Естонското знаме за првпат се развеало во 1880-те. Првото естонско знаме се чува во Националниот музеј на Естонија.
1 Други знамиња
2 Поврзано
* Грб на Естонија
Знаме на Литванија

Знамето на Литванија е хоризонтален триколор со жолто, зелено и црвено поле.
Знамето е усвоено на 20 март 1989 година, две години пред Литванија да стекне потполна независност од СССР. Исто така, знамето се користело за време на периодот од 1918 до 1940 година. Тогаш знамето имало посветли бои. Последната измена што ја претрпела знамнето е во 2004 кога се сменети димензиите на знамето.
1 Други знамиња
2 Поврзано
* Грб на Литванија